Распад Социјалистичке Федеративне Републике Југославије, увођење санкција, бомбардовање СРЈ и економска криза тешко су погодиле баточинску индустрију, с обзиром да је производња неких њених предузећа била везана за Заводе Црвена застава у Крагујевцу, као и извоз на инострана тржишта. Производња је нагло пала, а процес приватизације се споро одвијао. Сем тога, и недостатак обртних средстава успорава оживљавање производње у баточинским индустријским предузећима.